Constantin Jamaischi

Constantin Jamaischi (født 10. februar 1945 i Fălticeni, død 19. mai 2020) var en rumensk fotballspiller som spilte på midtbanen.

Han begynte å spille fotball i annen divisjon som femtenåring, for Foresta Fălticeni, og da han var seksten år gammel byttet han til Dinamo Bacău i første divisjon.

Han var medlem av Romanias juniorlag som vant Europamesterskapet i 1962. Etter mesterskapet spilte han for nyopprettede Viitorul București, og deretter for Rapid București, fra 1963 til 1968. Sammen med Rapid vant han det rumenske mesterskapet i 1967, og to ganger Balkan-pokalen, i 1964 og 1966.

Etter Rapid spilte han i ett år for Steagul Roșu Brașov (på utlån fra Rapid), og Sportul Studențesc, der han spilte i fire år.

Etter at ha la opp, var han trener til 2011 for Foresta Falticenis barne- og ungdomslag.

Han var gift to ganger og hadde en datter. Han mistet en annen datter da hun var to og et halvt år gammel.

Han døde 19. mai 2020.

 Referanser 

 Eksterne lenker 


Kategori:Rumenske fotballspillere
Kategori:Personer fra Suceava